ຜູ້ບັນຊາການກອງທັບບົກ ເກົາຫລີໃຕ້ ລາອອກ
ກະຊວງປ້ອງກັນປະເທດເກົາຫຼີໃຕ້ກ່າວວ່າ ເສນາທິການກອງທັບບົກ ນາຍພົນ Hwang Eui-don ໄດ້ຍື່ນຄຳຮ້ອງອອກກິນເບ້ຍບໍານານ ໃນຕອນເຊົ້າຂອງວັນອັງຄານນີ້.
ປະທານາທິບໍດີເກົາຫຼີໃຕ້ທ່ານ Lee Myung-bak ໄດ້ຮັບເອົາການລາອອກຂອງຜູ້ບັນຊາ ການກອງທັບບົກ ທີ່ໄດ້ຖືກຕຳໜິຕິຕຽນກ່ຽວກັບການລົງທຶນໃນດ້ານຊັບສິນ ທີ່ຖືວ່າບໍ່ ເໝາະສົມ ກະຊວງປ້ອງກັນປະເທດເກົາຫຼີໃຕ້ກ່າວໃນວັນອັງຄານມື້ນີ້ວ່າ ເສນາທິການກອງທັບບົກ ນາຍພົນ Hwang Eui-don ໄດ້ຍື່ນຄຳຮ້ອງອອກກິນເບ້ຍບຳນານໃນຕອນເຊົ້າຂອງ ວັນອັງຄານມື້ນີ້ ທ່ານເປັນເຈົ້າໜ້າທີ່ອະວຸໂສຄົນທີ 2 ຂອງ ເກົາຫຼີໃຕ້ທີ່ໄດ້ຖືກສັບປ່ຽນ ໃນຂະນະທີ່ຄວາມເຄັ່ງຕຶງກັບຄອມມູນິສເກົາຫຼີເໜືອ ພວມເພີ່ມທະວີຂຶ້ນ ໃນເດືອນແລ້ວນີ້ ລັດຖະມົນຕີປ້ອງກັນປະເທດຂອງເກົາຫຼີໃຕ້ທ່ານ Kim Tea-young ກໍໄດ້ລາອອກຫຼັງຈາກໄດ້ຖືກຕຳໜິຕິຕຽນວ່າຕອບໂຕ້ຊ້າແລະບໍ່ແຮງພໍຕໍ່ການໂຈມຕີຂອງ ເກົາຫຼີເໝືອ ຕໍ່ເກາະດອນແຫ່ງນຶ່ງຂອງເກົາຫຼີໃຕ້ໃກ້ໆເຂດແດນທາງທະເລທີ່ມີການຂັດແຍ້ງ ກັນນັ້ນ